open-index/open-wikipedia-markdown huggingface dataset:
Gabriel Magalhães

**Gabriel dos Santos Magalhães** (* 12. december 1997, São Paulo, Brazília) je brazílsky profesionálny futbalista, ktorý hráva na poste obrancu v anglickom klube Arsenal a za Brazíliu. Je považovaný za jedného z najlepších stredných obrancov na svete a je známy svojou silou, agresivitou, obrannými zákrokmi a hrozbou vo vzduchu.

## Klubová kariéra
### Avaí
Gabriel Magalhães vo veku 13 rokov začal svoju kariéru v Avaí, kde nakoniec vo veku 16 rokov získal svoju prvú profesionálnu zmluvu.

### Lille
Dňa 31. januára 2017 sa Gabriel pripojil k tímu Ligue 1 Lille a podpísal zmluvu na štyri a pol roka. Po príchode do Lille sa naučil po francúzsky a väčšinu svojich rozhovorov viedol v tomto jazyku. Po niekoľkých zápasoch za rezervný tím Lille odišiel hosťovať do tímu Troyes, predtým, ako sa pripojil k chorvátskemu Dinamu Záhreb, kde odohral iba jeden ligový zápas za seniorský tím každého klubu. Gabriel sa vrátil do Lille v roku 2018.

### Arsenal
Dňa 1. septembra 2020 skompletizoval prestup do Arsenalu, kde podpísal dlhodobú zmluvu za prestupovú sumu 27 miliónov libier.

## Referencie

## Externé odkazy
*Profil na oficiálnej stránke Arsenalu

## Zdroj

Kategória:Brazílski futbalisti
Kategória:Futbaloví obrancovia
Kategória:Futbaloví strední obrancovia
Kategória:Hráči Arsenal FC
Kategória:Hráči Lille OSC
Kategória:Hráči NK Dinamo Záhreb
Kategória:Hráči FA Premier League
Kategória:Hráči Ligue 1
Kategória:Osobnosti zo São Paulo
Josef Laža

**Josef Laža** môže byť:

* český partizán (* 1913† 1945), pozri Josef Laža (partizán)
* český spevák ľudových piesní (* 1939† 2020), pozri Josef Laža (spevák)

## Referencie

Laža, Josef
Exokrinná sústava

[náhľad|[Mliečna žľaza, príklad exokrinnej (apokrinnej) žľazy]]
**Exokrinná sústava** je orgánová sústava žliaz s vonkajším vylučovaním, ktorá združuje všetky **exokrinné [[žľaza|žľazy]]**, čiže žľazy, ktorých produkt sa vylučuje na povrch priamo alebo prostredníctvom vývodu. Zvyčajne sa sekréty týchto žliaz uvoľňujú do telových dutín či na samotný povrch tela. Ide o protipól žliaz s vnútorným vylučovaním, ktoré svoje produkty vylučujú do okolitých tkanív a do krvi.

## Klasifikácia
Rozlišujeme niekoľko typov žliaz a podľa nich sa dajú rozlíšiť tieto typy vonkajšej sekrécie:
* merokrinné (ekrinné) žľazy – bunky produkujú vačky a tie sa exocytózou vylievajú von;  sem patria takmer všetky exokrinné žľazy (slinivka brušná, slinné žľazy, niektoré (ekrinné) potné žľazy)
* apokrinné žľazy – uvoľňuje sa celá koncová časť buniek vrátane nahromadeného sekrétu, tým sa vlastne bunky „oplošťujú“; medzi apokrinné žľazy patria napr. niektoré (tzv. aromatické) potné žľazy a mliečna žľaza
* holokrinné žľazy – celá bunka sa postupne stáva súčasťou výsledného sekrétu a po svojom dozretí umiera a je vylúčená spolu so sekrétom. Patria sem mazové žľazy.

## Referencie

## Zdroj

Kategória:Orgánové sústavy
Kostol svätých Cyrila a Metoda (Poltár)

**Kostol svätých Cyrila a Metoda** je rímskokatolícky farský kostol nachádzajúci sa neďaleko námestia v Poltári.

Základný kameň kostola v Poltári bol posvätený 1. mája 1995 rožňavským biskupom Mons. Eduardom Kojnokom. Slávnostné posvätenie kostola sa uskutočnilo 5. júla 1997 pri príležitosti sviatku svätých Cyrila a Metoda, opäť za účasti biskupa Kojnoka. Prvým správcom farnosti sa stal vdp. Jozef Fričovský.

Kostol sa v roku 2015 dočkal rekonštrukcie exteriéru, pričom v roku 2019 nasledovala obnova jeho vnútorných priestorov.

## Sväté omše
Sväté omše sa konajú denne. Do kostola chodia aj veriaci z filiálok České Brezovo, Slaná Lehota a Zelené, do farnosti však patria kaplnky v DSS v Poltári a Slanej Lehote.

## Správa
Farnosť spravuje od 1. júla 2023 dekan Vdp. Lukáš Tkáč. Pred ním v rokoch 2010 až 2023 farár, neskôr dekan Vdp. Jozef Haľko, jeho predchodca Vdp. Jozef Fričovský bol prvým farárom tejto farnosti a to v rokoch 1997 až 2010. Kapláni sa v Poltári vystriedali traja, všetko počas služby Vdp. Jozefa Fričovského: Vdp. Roman Kupčák v rokoch 2004 až 2006, Vdp. Andrej Bisák v rokoch 2006 - 2007 a Vdp. Pavol Hovořák v rokoch 2007 a 2008. V súčasnosti sa v Poltári kaplán nenachádza.

## Zvony
V kostolnej veži sa nachádzajú tri zvony, najväčší zvon svätých Cyrila a Metoda, stredný zvon Panny Márie, a najmenší zvon svätého Jozefa. Zvony ulial zvonár Josef Tkadlec v Halenkově v roku 1997 pri stavbe chrámu.

## Galéria

Súbor:Poltár - Kríž s Ukrižovaným -a.jpg|Kríž
Súbor:Poltár kostol socha Panny Márie 2.jpg|Socha Panny Márie
Súbor:Poltár kostol spovednica.jpg|Spovednica
Súbor:Poltár kostol krížová cesta 2.jpg|Krížová cesta
Súbor:Poltár kostol sochy.jpg|Sochy svätých Cyrila a Metoda
Súbor:Poltár kostol oltár v adventnom období.jpg|Oltár - počas adventu
Súbor:Poltár kostol bohostánok.jpg|Svätostánok
Súbor:Poltár kostol krstiteľnica.jpg|Krstiteľnica
Súbor:Poltár kostol organ.png|Organ
Súbor:Poltár kostol celkový pohľad so zapnutým lustrom.jpg|Pohľad na kostol so zapnutým lustrom
Súbor:Výhľad na kostol 3.jpg|Výhľad na kostol z chóru
Súbor:Poltár kostol štvorcové okno.jpg|Štvorcové okno nad vstupom


## Referencie

## Iné projekty

Poltár
Kategória:Poltár
Kategória:Rímskokatolícke kostoly na Slovensku
Kategória:Kostoly v okrese Poltár
Kategória:Architektúra z 1997
Žena hore

**Žena hore** () je akákoľvek poloha ženy počas sexuálnej aktivity na svojom partnerovi. Najčastejšia poloha, pri ktorej je žena hore, sa často nazýva **jazdecká** (), **na koníčka** alebo **kovbojka** (). V tejto polohe muž zvyčajne leží na chrbte so skrčenými nohami, zatiaľ čo partnerka na ňom sedí obkročmo, zvyčajne v kľačiacej polohe tvárou dopredu alebo dozadu. Buď muž, alebo žena vkladá vzpriamený penis muža do vagíny alebo anusu ženy. 

Ako jedna z najobľúbenejších sexuálnych pozícii, najmä u žien, sa zvyčajne uvádza poloha kovbojky, pretože ženám má kontrolu nad rytmom a tempom vaginálnej stimulácie a rozsahom a trvaním penetrácie a vďaka svojej schopnosti adekvátne stimulovať dráždec. Existujú aj iné polohy, v ktorých môže byť žena hore, vrátane polohy 69 a polohy pompoir.

Počas sexuálnej aktivity v ktorejkoľvek z polôh, pri ktorej je žena hore, je žena zvyčajne aktívnym partnerom a okrem sebauspokojovania môže stimulovať alebo masírovať mužov miešok, najmä ak má rozkročené nohy. Žena môže zaujať túto polohu počas sexuálnej aktivity, najmä ak muž dosiahol orgazmus, zatiaľ čo ona nie; a v tejto polohe, aby dosiahla stav orgazmu, môže buď žena samotná, alebo jej partner, vykonávať prstovanie.

## Výhody
Výhodou polôh typu žena hore je, že hmotnosť muža nie je na žene. Pre ženu je tak jednoduchšie kontrolovať hĺbku a rýchlosť penetrácie. Tieto polohy sú užitočné aj vtedy, keď sa muž zotavuje z vážnej choroby alebo operácie.

## Referencie

## Pozri aj
* na psíka
* pompoir

## Iné projekty

## Zdroj

Kategória:Sexuálne praktiky
Josef Laža (spevák)

**Josef Laža** (* 11. november 1939, Leskovec, Protektorát Čechy a Morava† 14. november 2020, Vsetín, Česko) bol český spevák ľudových piesní z moravského Valašska. Bol považovaný za jednu z najvýznamnejších osobností novodobého folklóru na Morave i v celom Česku. Bol čestným občanom mesta Vsetín. 

## Život
Narodil sa v roku 1939 v Leskovci. Už v detstve rád spieval. Počas štúdií na základnej škole bol členom školského zboru Bohuslava Slováčka. Neskôr navštevoval hudobnú školu vo Vsetíne, kde sa pod vedením Antonína Sousedíka naučil hrať na husle. Aj neskôr sa však venoval najmä spevu.

V polovici 50. rokov 20. storočia vstúpil do súboru hudobného Kyčera, kde začal spolupracovať s Janem Rokytou. Neskôr sa vďaka Rokytovi dostal k ostravskej cimbálovej muzike (skupine) Technik, s ktorou spájal veľkú časť svojho umeleckého pôsobenia. Okrem nej vystupoval aj so skupinami Jasénka, Vsacan, BROLN, Kašava, Solán, či s cimbálovou muzikou Jaroslava Čecha z Uhorského Hradiska, a s dychovkami Polančanka, Kotáranka či Beskydská muzika. Práve s Technikom však vystupoval aj v mnohých európskych krajinách. V ostravskom rozhlase tiež nahral množstvo rozhlasových nahrávok či niekoľko gramofónových dosiek a CD. Vystupoval aj v mnohých televíznych programoch.

Zomrel 14. novembra 2020. Pochovaný bol 20. novembra vo Vsetíne.

## Dielo
Spieval ľudové piesne, najmä z prostredia moravského Valašska. Vystupoval ako sólo spevák, ale aj v duete, osobitne s jeho celoživotnou speváckou partnerkou, Jarmilou Šulákovou. Podľa Jana Rokytu: „*Asi nebol tak starozákonne valašský ako [[Zdeněk Kašpar]], avšak zasiahol svojim spevom ďaleko všeobecnejšie spektrum poslucháčov a divákov.* *Vytvoril prototyp spevu, ktorý má charakter všeobecnej valašskosti: štýlová pravdivosť, presná intonácia, vzorné nárečie a širokospektrálny dosah na publikum ho v osemdesiatych a na kraji deväťdesiatych rokov postavili na roveň najvýraznejším menám moravskej folklórnej obce.*“

**Výberová diskografia:**
* *Já mám milú, pěknú milú.* Czech Republic: Stylton, 2001.
* *Trvalky.* Valašské Meziříčí: LM music, 1998.
* *Zahrejte ně husličky.* Czech Republic, Stylton 1997.

## Referencie

Kategória:Českí speváci ľudovej hudby
Kategória:Moravské osobnosti
Javorník (prítok Zbojského potoka)

**Javorník** je potok v regióne Zemplín v subregióne Horný Zemplín, na území obce Uličské Krivé v okrese Snina v Prešovskom kraji. Nachádza sa v geomorfologickom celku Bukovské vrchy. Ústi do Zbojského potoka. Od sútoku zdrojníc po ústie má dĺžku . Rád toku IX. 
## Sútok zdrojníc
Javorník sa začína sútokom zdrojníc v lesnom extraviláne v  v juhovýchodnej časti územia obce Uličské Krivé v okrese Snina v Prešovskom kraji, na severovýchodnom okraji lesa *Žľab*. Východná zdrojnica pramení v  na území obce Uličské Krivé v lesnom extraviláne vo vzdialenosti  od slovensko – poľskej štátnej hranice, na ktorej je umiestený chrbát a les s rovnakým názvom *Javorník*; má dĺžku . Južná zdrojnica pramení v , odvodňuje úpätie lesa *Žľab* v juhovýchodnej časti územia obce Uličské Krivé; má dĺžku .
## Opis toku
Javorník tečie od sútoku zdrojníc severozápadným smerom cez lesný extravilán v juhovýchodnej časti územia obce Uličské Krivé, ľavým brehom obmýva úpätie lesa *Žľab*, obmýva severozápadné úpätie vrchu a lúky *Hukov* so , v  vyteká z lesa do poľnohospodárskeho extravilánu, v  priberá pravostranný bezmenný prítok, v  priberá ďalší pravostranný bezmenný prítok, pravým brehom obmýva južné úpätie vrchu a lesa *Plieška* so , v poľnohospodárskom  extraviláne premiešanom so zvyškami lesa na území Uličského Krivého ústi na južnom okraji intravilánu v  do Zbojského potoka ako jeho ľavostranný prítok. Zbojský potok ďalej ústi do Uličky.
Javorník patrí do okresu Snina v Prešovskom kraji. Začína sa, preteká a ústi do vodného toku Zbojský potok na území obce Uličské Krivé. Vodný tok sa nachádza v geomorfologickom celku Bukovské vrchy v geomorfologickom podcelku Bukovce. Má dva bezmenné prítoky. 

## Pôvod názvu
Hydronymum *Javorník* má pôvod v názve chrbáta a lesa rovnakého názvu *Javorník*, umiesteného priamo na slovensko – ukrajinskej štátnej hranici, územie ktorého odvodňuje východná zdrojnica vodného toku *Javorník*. Názov vrchu bol bez zmeny prenesený na vodný tok. Motivácia pomenovania vrchu *Javorník* vychádzala z charakteristického výskytu porastu stromov niektorého druhu z rodu *javor*, latinsky Acer. Slovný základ *javor* bol rozšírený príponou miesta *-ník*, čím vznikla podoba *javorník* s významom *miesto s charakteristickým porastom javora*. Porovnaj aj toponymá Kalník, Topoľníky, Dubník, *Bučník,  Brezník, Smrečník, Zverník*. Názov vodného toku *Javorník* vo význame *potok odvodňujúci aj územie vrchu a lesa rovnakého názvu* má podobu jednočlenného hydronyma ako súčasť početnej skupiny názvov v slovenskej toponymii, najmä hydronymii. Názov vodného toku *Javorník* bol štandardizovaný v roku 1990. V množine slovenskej hydronymie vodných tokov hydronymum *Javorník* nie je jedinečným hydronymom; na Slovensku sú štyri vodné toky s týmto štandardizovaným názvom (august 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Bukovských vrchoch 
Kategória:Uličské Krivé
Ross County FC

**Ross County FC** je škótsky profesionálny futbalový klub so sídlom v meste Dingwall. Tím pôsobí v druhej najvyššej národnej klubovej súťaži Scottisch Championship pričom v sezóne 2024/25 pôsobili v Scottish Premiership. Klub bol založený v roku 1929 a svoje domáce zápasy hrávajú na štadióne Victoria Park s kapacitou 6 541 miest.

## História klubu
Klub bol založený v roku 1929 vo vtedajšom Ross and Cromarty po tom, čo predchádzajúci miestny klub zo severoškótskej juniorskej ligy Dingwall Victoria United úspšne požiadal o členstvo v Highland Football League (5. škótska liga). Klub bol následne premenovaný na Ross County a od roku 1929 hrali v súťaži. Trikrát v tejto súťaži získali titul a to v rokoch 1929, 1991 a 1992.

Na začiatku sezóny 1994/95 bola Scottish Football League reštrukturalizovaná do štyroch úrovní a po hlasovaní 11. januára 1994 získal Ross County jedno z dvoch voľných miest v novej 10-klubovej tretej divízii. V sezóne 1998/99 sa stali víťazmi tretej divízie a postúpili do druhej divízie. Hneď v prvej sezóne v druhej divízii skončili na treťom mieste a vďaka reorganizácii postúpili do prvej divízie. 

Ross County ako klub z prvej divízie sa v roku 2010 dostal do finále Škótskeho poháru. Vo štvrťfinále zdolali Hibernian a v semifinále prešli aj cez Celtic. Vo finále však už nestačili na Dundee United.

V sezóne 2011/12 sa stali víťazmi prvej divízie a premiérovo postúpili do škótskej Premier League. V sezóne 2015/16 získal klub premiérovú veľkú trofej, keď zvíťazil vo finále Škótskeho ligového pohára nad Hibernian.

## Úspechy klubu

* First Divison/Scottish Championship
** **Víťaz**: 2011/12, 2018/19
* SFL Second Division
** **Víťaz**: 2007/08
* '''Highland Football League'''
** **Víťaz**: 1966/67, 1990/91, 1992
* '''Scottish League Cup'''
** **Víťaz**: 2015/16
* '''Scottish Cup'''
** Druhé miesto: 2009/10

## Umiestnenia Ross County v najvyššej ligy
Ross County prvýkrát postúpil do najvyššej ligy v sezóne 2011/12. 

* 5. miesto: 2012/13
* 6. miesto: 2015/16, 2021/22
* 7. miesto: 2013/14, 2016/17
* 9. miesto: 2014/15
* 10. miesto: 2019/20, 2020/21
* 11. miesto: 2022/23, 2023/24, 2024/25
* 12. miesto: 2017/18

## Referencie

## Externé odkazy

* https://www.rosscountyfootballclub.co.uk/

## Zdroj

Kategória:Škótske futbalové kluby
Kategória:Futbalové kluby založené v 1929
US Salernitana 1919

**Unione Sportiva Salernitana 1919** je taliansky profesionálny futbalový klub so sídlom v meste Salerno. Tím pôsobí v súčasnosti v tretej najvyššej národnej klubovej súťaži Série C skupina C. Klub bol založený v roku 1919 a svoje domáce zápasy hrávajú na Stadio Arechi.

## História klubu
Klub so sídlom v Salerne bol pôvodne založený v roku 1919 ako *Unione Sportiva Salernitana*. Klub bol istý čas v 20. rokoch 20. storočia známy ako *Società Sportiva Salernitanaudax po zlúčení s Audax Salerno. V roku 1978 bol klub premenovaný na Salernitana Sport.* Klub strávil väčšinu svojej histórie v talianskej Serie B a Serie C.  V 20. storočí sa iba dvakrát dostali do Serie A a to v sezónach 1947/48 a 1998/99. V roku 2005 klub skrachoval no Antonio Lombardi klub znovu založil a zmenil názov zo Salernitana Sport na *Salernitana Calcio 1919*. V roku 2011 však klub bol vylúčený z talianskeho futbalu kvoli dlhom.

Salerno bez futbalu netrvalo dlho. Nový klub *Salerno Calcio* založili Claudio Lotito a Marco Mezzaroma. Klub bol prihlásený do Serie D v sezóne 2011/12. Na prvý pokus Salerno vyhralo skupinu G v Serie D a postúpil do Lega Pro Seconda Divsione (Serie C2). V júni 2012 bol klub premenovaný na *US Salernitana 1919*. Hneď na prvý pokus vyhrali aj skupinu v Serie C2 a postúpili do tretej talianskej ligy. Do Serie B sa vrátili v sezóne 2015/16. Po niekoľkých sezónach v Serie B skončila Salernitana v sezóne 2020/21 na druhom mieste a postúpila po 23 rokoch do najvyššej talianskej súťaže.

V Serie A strávili tri sezóny. V sezóne 2023/24 skončili na poslednom mieste a zostúpili do Serie B.

### Názvy klubov počas histórie
* 1919/20 – 1921/22 – **US Salernitana** (Unione Sportiva Salernitana)
* 1922/23 – 1926/27 – **SS Salernitanaudax** (Società Sportiva Salernitanaudax)
* 1927/28 – 1942/43 – **US Salernitana Fascista** (Unione Sportiva Salernitana Fascista)
* 1943/44 – 1976/77 – **US Salernitana** (Unione Sportiva Salernitana)
* 1977/78 – 2004/05 – **Salernitana Sport** (Salernitana Sport)
* 2005/06 – 2010/11 – **Salernitana Calcio 1919** (Salernitana Calcio 1919)
* 2011/12 – **Salerno Calcio** (Salerno Calcio)
* od sezóny 2012/13 – **US Salernitana 1919** (Unione Sportiva Salernitana 1919)

## Úspechy klubu
* **[[Serie B]]**
** **Víťazi**: 1946/47 (Skupina C), 1997/98
* **[[Serie C]]**
** **Víťazi**: 1937/38, 1965/66, 2007/08, 2014/15
* **[[Serie C2]]**
** **Víťazi**: 2012/13
* **[[Serie D]]**
** **Víťazi**: 2011/12

## Známi hráči, ktoré pôsobili v klube

* Franck Ribéry (legenda Bayernu Mníchov pôsobila v klube sezóne 2021/22)
* Krzysztof Piatek (poľsky reprezentant počas hosťovania v klube bol členom tímu na MS 2022)
* Norbert Gyömbér (slovenský reprezentant pôsobil v klube od roku 2020 do roku 2024 a bol aj kapitán tímu)
* Guillermo Ochoa (mexický brankár pôsobil v klube v rokoch 2022 až 2024)

## Referencie

## Externé odkazy
* Oficiálna stránka

## Zdroj

Kategória:Talianske futbalové kluby
Kategória:Futbalové kluby založené v 1919
Kategória:Salerno
Antonio Maria Vegliò

Mons. **Antonio Maria [[kardinál]] Vegliò** (* 3. február 1938, Macerata Feltria, Talianske kráľovstvo) je taliansky rímskokatolícky kňaz a biskup, ktorý pôsobil ako vatikánsky diplomat a v Rímskej kúrii. Bol predsedom Pápežskej rady pre pastoráciu migrantov a cestujúcich. 18. februára 2012 ho pápež Benedikt XVI. vymenoval za kardinála.

## Raný život a vysvätenie
Narodil sa v Macerata Feltria v Taliansku a v roku 1962 bol vysvätený za kňaza v diecéze Pesaro. Navštevoval Pápežskú cirkevnú akadémiu, kde študoval diplomaciu. Okrem rodnej taliančiny hovorí po anglicky, francúzsky a španielsky.

## Apoštolský nuncius
27. júla 1985 bol menovaný za titulárneho arcibiskupa Eclana a apoštolského pronuncia v Papue-Novej Guinei a Šalamúnových ostrovoch.

V roku 1989 bol menovaný za apoštolského pronuncia v Senegale, Guinei-Bissau a na Kapverdách, 21. októbra za apoštolského delegáta v Mauritánii a 25. novembra za pronuncia v Mali. V decembri 1994 bol povýšený na riadneho apoštolského nuncia v štyroch z týchto krajín – vo všetkých okrem Mauritánie.

Dňa 2. októbra 1997 ho pápež Ján Pavol II. vymenoval za apoštolského nuncia v Libanone a Kuvajte, ako aj za apoštolského delegáta na Arabskom polostrove.

## Rímska kúria
Dňa 11. apríla 2001 bol menovaný za sekretára Kongregácie pre východne cirkvi. Dňa 28. februára 2009 bol vymenovaný za predsedu Pápežskej rady pre pastoráciu migrantov a cestujúcich.

## Kardinál
Pápež Benedikt XVI. 6. januára 2012 oznámil, že bude vymenovaný za kardinála. 18. februára sa stal kardinálom diakonom s titulárnym kostolom **San Cesareo in Palatio**. 21. apríla 2012 bol menovaný za člena Kongregácie pre Boží kult a disciplínu sviatostí a Pápežskej rady pre rodinu a Pápežskej rady pre laikov.

Bol jedným z kardinálov voličov, ktoré sa zúčastnili pápežského konkláve v roku 2013, na ktorom bol zvolený pápež František.

Pápež František ho 1. júna 2013 vymenoval  do Pápežskej komisie pre Vatikánsky mestský štát.

Dňa 4. marca 2022 bol povýšený do hodnosti kardinála – kňaza.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných Benediktom XVI.

## Iné projekty

## Zdroj

Kategória:Talianski kardináli
Kategória:Talianski rímskokatolícki biskupi
Kategória:Talianski rímskokatolícki arcibiskupi
Kategória:Talianski rímskokatolícki kňazi
Tošánsky potok

**Tošánsky potok** je vodný tok v pohorí Tribeč a v Podunajskej pahorkatine na území okresu Topoľčany. Je to ľavostranný prítok Lázkového potoka v povodí rieky Nitry s dĺžkou približne 6,5 km a je tokom VI. rádu. V hornej časti preteká cez Chránenú krajinnú oblasť Ponitrie.

## Priebeh toku
Potok pramení v strednej časti pohoria Tribeč, v geomorfologickom podcelku Veľký Tribeč a jeho časti Hornonitrianske predhorie, na severozápadnom úbočí Medvedieho vrchu (), v nadmorskej výške približne  Od prameňa v lokalite Stará lesovňa v závere nevýraznej doliny tečie prevažne severným smerom. Kopírujúc údolie sa bez významnejších prítokov stáča na severozápad a pod Hájom () sa dostáva na hranicu Chránenej krajinnej oblasti Ponitrie i pohoria Tribeč. Opúšťa zalesnenú oblasť a už Poduajskou pahorkatinou, jej podcelkom Nitrianska pahorkatina a časťou Tribečské podhorie pokračuje lokalitou Uhličné na severozápad k obci Solčany. V jej centre križuje cestu II/593 a v závere toku prechádza do podcelku Nitrianska niva a jej časti Stredonitrianska niva. Na okraji parku v intraviláne obce sa napokon v nadmorskej výške približne  vlieva ako ľavostranný prítok do Lázkového potoka, prítoku Dršne v povodí rieky Nitry. Potok patrí do širšieho povodia rieky Váh.

Potok pramení a preteká iba katastrálnym územím obce Solčany v okrese Topoľčany v Nitrianskom kraji. 

## Referencie

## Pozri aj
* Zoznam vodných tokov v povodí Nitry
* Tribeč, Veľký Tribeč (geomorfologický podcelok), Hornonitrianske predhorie
* Podunajská pahorkatina, Nitrianska niva, Stredonitrianska niva

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Tribeči
Kategória:Povodie Nitry
Kategória:Vodné toky v okrese Topoľčany
Kategória:Solčany
Le Bon Marché

**Le Bon Marché** je jeden z popredných a najexkluzívnejších obchodných domov na svete a nachádza sa v Paríži na ľavom brehu Seiny – *rive gauche* – medzi Montparnasse a Saint Germain. Obchodný dom založil v roku 1852 Aristide Boucicaut. Hoci vtedy bol len malým obchodom, rozrástol sa na veľký obchodný dom so širokým sortimentom a je považovaný za prvý skutočný obchodný dom na svete.

Obchodný dom kúpil v roku 1984 francúzsky luxusný konglomerát LVMH a v roku 1987 sa Bernard Arnault rozhodol prestavať ho na luxusný obchodný dom. Pobočka *La Grande Epicerie de Paris* sa od roku 1988 vyvinula na najväčší obchod s potravinami v Paríži.

## Referencie

## Iné projekty

## Externé odkazy
* Oficiálne stránky obchodného domu

Kategória:Historické pamiatky v Paríži
Kategória:7. obvod (Paríž)
Kategória:Obchodné domy vo Francúzsku
Kategória:Podniky v Paríži
Kategória:Art deco stavby
Kategória:Secesné stavby vo Francúzsku
Kategória:Architektúra z 1858
Kategória:Organizácie založené v 1838
Kategória:Značky LVMH
Polycarp Pengo

Mons. **Polycarp [[kardinál]] Pengo** (* 5. august 1944, Rukwa, Tanzánia† 19. február 2026, Dar es Salaam, Tanzánia) bol tanzánsky rímskokatolícky kňaz, biskup, ktorý bol v rokoch 1992 až 2019 arcibiskupom v Dar-es-Salaame. Biskupom bol od roku 1983 a v roku 1998 bol vymenovaný za kardinála.

## Životopis
Narodil sa 5. augusta 1944. Za kňaza ho vysvätil v roku 1971 biskup Charles Msakila. Študoval morálnu teológiu v Ríme na Pápežskej lateránskej univerzite, kde v roku 1977 získal doktorát. Krátko vyučoval morálnu teológiu v teologickom seminári Kipalapala a potom sa stal prvým rektorom teologického seminára Segerea v Dar-es-Salaam, kde pôsobil až do roku 1983.

Zomrel 19. február 2026 v Jakaya Kikwete Cardiac Institute v Dar es Salaam.

## Biskup
V roku 1983 sa stal biskupom v Nachingwea (teraz Lindi), a v roku 1985 v Tunduru-Masasi. V roku 1990 bol menovaný za arcibiskupa koadjútora v Dar-es-Salaame a v roku 1992 sa stal arcibiskupom v Dar-es-Salaame po rezignácií kardinála Laureana Rugambwu.

## Kardinál
Pápež Ján Pavol II. ho 21. februára 1998 na konzistóriu vymenoval za kardinála. Bol jedným z kardinálov voličov, ktorí sa zúčastnili pápežského konkláve v roku 2005, na ktorom bol zvolený pápež Benedikt XVI., a tiež zúčastnil sa pápežského konkláve v roku 2013, na ktorom bol zvolený pápež František.

Má nasledujúce členstvá v rímskej kúrii:
* Kongregácia pre evanjelizáciu národov
* Kongregácia pre náuku viery
* Kongregácia pre medzináboženský dialóg
* Špeciálna rada pre Afriku Generálnej synody biskupov

Od roku 2007 bol prezidentom SECAM (Sympózium biskupských konferencií Afriky a Madagaskaru).

Dňa 18. septembra 2012 ho pápež Benedikt XVI. vymenoval za synodálneho otca pre 13. riadne valné zhromaždenie Biskupskej synody v októbri 2012.

Pápež František 15. augusta 2019 prijal jeho rezignáciu na post arcibiskupa.

## Referencie

## Pozri aj
* Zoznam kardinálov vymenovaných Jánom Pavlom II.

## Iné projekty

## Zdroj

Kategória:Tanzánski kardináli
Kategória:Tanzánski rímskokatolícki biskupi
Kategória:Tanzánski rímskokatolícki arcibiskupi
Kategória:Tanzánski rímskokatolícki kňazi
Kategória:Absolventi Pápežskej lateránskej univerzity
Hradský potok (prítok Vyčomy)

**Hradský potok** je vodný tok v pohorí Tribeč a v Podunajskej pahorkatine na území okresu Partizánske. Je to ľavostranný prítok Vyčomy v povodí rieky Nitry s dĺžkou približne 10 km a je tokom V. rádu. Časťou toku preteká cez Chránenú krajinnú oblasť Ponitrie.

## Priebeh toku
Potok pramení v strednej časti pohoria Tribeč, v geomorfologickom podcelku Veľký Tribeč a jeho časti Vysoký Tribeč, na severných svahoch Javorového vrchu (), v nadmorskej výške približne  Od prameňa v závere doliny tečie prevažne severovýchodným smerom, priberajúc menšie prítoky. Istý čas tvorí hranicu geomorfologických častí Vysoký Tribeč a Hornonitrianske predhorie a priberá významný pravostranný prítok z doliny Šiance. Onedlho prijíma rovnako pravostranný potok spod Koreňovej () a stáča sa severozápadným smerom. Prijíma menší ľavostranný potok a následne aj významný Onžiarsky potok a opúšťa Chránenú krajinnú oblasť Ponitrie. Pokračuje údolím s nesúvislým porastom a Pod koreňom prijíma ďalší ľavostranný prítok. Tu prechádza z pohoria Tribeč do Poduajskej pahorkatiny, jej podcelku Nitrianska pahorkatina a časti Tribečské podhorie a severným smerom pokračuje popod Hôrku () k obci Klátova Nová Ves. Okrajom parku vchádza do jej intravilánu a na okraji zástavby sa v nadmorskej výške približne  vlieva ako ľavostranný prítok do Vyčomy, prítoku rieky Nitry. Potok patrí do širšieho povodia rieky Váh.

Potok pramení a preteká iba katastrálnym územím obce Klátova Nová Ves v okrese Partizánske v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Tribeč, Veľký Tribeč (geomorfologický podcelok), Vysoký Tribeč, Hornonitrianske predhorie
* Podunajská pahorkatina, Nitrianska pahorkatina, Tribečské podhorie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Tribeči
Kategória:Povodie Nitry
Kategória:Vodné toky v okrese Partizánske
Kategória:Klátova Nová Ves
Róbert Valenta

**Róbert Valenta** (* 10. január 1990, Šaľa) je bývalý slovenský futbalista, ktorý hrával na pozícii pravého záložníka alebo útočníka.

Hral v slovenskej a v českej najvyššej futbalovej súťaži. V Česku pôsobil v pražskej Sparte (B) či Zbrojovke Brno, na Slovensku v Nitre, Dunajskej Strede či Zlatých Moravciach. Kariéru začal a skončil v FC Pata. Bývalý reprezentant Slovenska v kategórii U19 a U21.

## Život
Vyrastal v obci Pata (okres Galanta), kde tiež začal so športom. Okrem hrania v miestnom žiackom futbalovom klube, bol tiež halovým majstrom Slovenska v šprinte v kategórii starších žiakov. Mal tiež bronzovú medailu v šprinte z majstrovstiev Slovenska žiakov. Po absolvovaní základného štúdia študoval na Športovom gymnáziu v Nitre.

Mládežnícke roky (2002 až 2006) strávil v FC Nitra. V roku 2007, už ako sedemnásťročný, hrával za nitrianske A-mužstvo. Následne ešte počas štúdia na gymnáziu odišiel pôsobiť do dorasteneckého A-tímu AC Sparta Praha. V A-doraste pražskej Sparty bol druhý najlepší strelec tímu. Neskôr sa zaradil do B seniorského tímu.

Počas svojej kariéry pôsobil v rámci hosťovania v Zbrojovke Brno a na Slovensku Dunajskej Strede, Nitre či Zlatých Moravciach. V sezóne 2010/2011 odohral za FC Nitra dva západy v Európskej lige. Vrcholovú kariéru zakončil v FC Nitra. V roku 2019 odišiel do piatoligového FC Pata, kde pôsobil ako kapitán. V 163 zápasoch strelil za tím sto gólov. Mužstvu sa podarilo dostať a udržať v 4. lige. Futbalovú kariéru ukončil v roku 2025.

## Referencie

## Ďalšia literatúra
* 

Kategória:Osobnosti zo Šale
Kategória:Slovenskí futbalisti
Kategória:Futbaloví stredopoliari
Kategória:Futbaloví útočníci
Kategória:Hráči AC Sparta Praha
Kategória:Hráči FC Nitra
Kategória:Hráči FK DAC 1904 Dunajská Streda
Kategória:Hráči FC ViOn Zlaté Moravce
Kategória:Hráči 1. FC Brno
Kategória:Hráči 1. FK Příbram
Kategória:Hráči 1. českej futbalovej ligy
Jurkovec

**Jurkovec** je potok v regióne Zemplín v subregióne Horný Zemplín, na území obce Zboj v okrese Snina v Prešovskom kraji. Nachádza sa v geomorfologickom celku Bukovské vrchy. Ústi do Zbojského potoka. Od sútoku zdrojníc po ústie má dĺžku . Rád toku IX. 
## Sútok zdrojníc
Jurkovec sa začína sútokom zdrojníc v lesnom extraviláne v  v juhovýchodnej časti územia obce Zboj v okrese Snina v Prešovskom kraji, vo vzdialenosti  od vrchu *Magura* so  Severná zdrojnica pramení v  na území obce Zboj v lesnom extraviláne východne od vrchu *Magura*; má dĺžku . Prostredná zdrojnica pramení v  na území obce Zboj v lesnom extraviláne na západnom svahu vrchu Vyšná Brackaňa; má dĺžku . Južná zdrojnica pramení v  na území obce Zboj v lesnom extraviláne tiež na západnom svahu vrchu Vyšná Brackaňa; má dĺžku . 
## Opis toku
Jurkovec tečie od sútoku zdrojníc juhovýchodovýchodným smerom cez lesný extravilán v juhovýchodnej časti územia obce Zboj, ľavým brehom obmýva úpätie vrchu *Magura* so , pravým brehom obmýva úpätie vrchu a lesa *Čelo*, vyteká z lesa do poľnohospodárskeho extravilánu, ľavým brehom obmýva lúku aj pole *Carinka*,  v  vteká do dolného (južného) okraja intravilánu obce Zboj, podteká cestu z Uličského Krivého cez Zboj do Novej Sedlice, na území Zboja ústi na južnom okraji intravilánu v  do Zbojského potoka ako jeho pravostranný prítok. Zbojský potok ďalej ústi do Uličky.
Jurkovec patrí do okresu Snina v Prešovskom kraji. Začína sa, preteká a ústi do vodného toku Zbojský potok na území obce Zboj. Vodný tok sa nachádza v geomorfologickom celku Bukovské vrchy v geomorfologickom podcelku Bukovce. Nemá prítoky. Horná časť vodného toku Jurkovec je súčasťou Národného parku Poloniny.

## Pôvod názvu
Hydronymum *Jurkovec* má pôvod v zdrobnenine domácej podoby kresťanského osobného mena *Juraj* rozšírenej o toponymickú príponu miesta *-ov-ec* s vývojom: *Juraj* → *Juro* → *Jurko* → *Jurkovec* s významom *geografický objekt vo vlastníctve osoby tohto mena alebo ináč spájaný s osobou tohto mena*. Porovnaj aj toponymá z iných osobných mien s podobným vývojom končiacim v toponyme: *Daniel, Demeter, Peter, Pavol, Jaroslav* → *Daňo, Demo, Peťo, Paľo, Jaro* → *Danko, Demko, Petko, Paľko, Jarko* → *Dankovec, Demkovec, Petkovec, Paľkovec, Jarkovec*, alebo toponymá v gramatickom množnom čísle: *Benjamin, Boleslav, Miroslav, Slavomír, Vojtech“ → *Beňo, Boľo, Miro, Slavo, Vojo*→ [[Benkovce]], [[Boľkovce]], [[Mirkovce]], [[Slavkovce]], [[Vojkovce]]. Názov vodného toku *Jurkovec* má podobu jednočlenného hydronyma ako súčasť početnej skupiny názvov v slovenskej toponymii, najmä hydronymii. Názov vodného toku *Jurkovec* bol štandardizovaný v roku 1990. V množine slovenskej hydronymie vodných tokov hydronymum *Jurkovec'' je jedinečným hydronymom (august 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Bukovských vrchoch 
Kategória:Zboj
Max Dowman

**Max Robert Dowman** (* 31. december 2009, Chelmsford, Anglicko) je anglický profesionálny futbalista, ktorý hráva na poste stredopoliara v anglickom klube Arsenal a za Anglicko U17.

## Klubová kariéra
### Arsenal
Dowmanove prvé futbalové kroky začali v anglickom tíme Billericay Town z ktorého sa v roku 2015 pripojil k mládežníckej akadémii Arsenalu. V decembri 2024, po tom, čo sa vo veku 14 rokov stal najmladším hráčom Premier League 2, začal trénovať s prvým tímom, v ktorom 23. júla 2025 debutoval v prípravnom zápase proti AC Milánu vo veku len 15 rokov. Stal sa tak jedným z najmladších hráčov Arsenalu, ktorý nastúpil za prvý tím. 

## Referencie

## Externé odkazy
*Profil na oficiálnej stránke Arsenalu

## Zdroj

Kategória:Anglickí futbalisti
Kategória:Futbaloví stredopoliari
Kategória:Hráči Arsenal FC
Kategória:Hráči FA Premier League
Kategória:Osobnosti z Chelmsfordu
Spermarché

**Spermarché** je obdobie v živote muža, keď zažije svoju prvú ejakuláciu. Považuje sa za ekvivalent menarché u žien. Muži môžu na spermarché reagovať rôzne, napríklad buď strachom, alebo vzrušením. Reakcia závisí od výchovy, kultúrnych rozdielov a predchádzajúcich sexuálnych znalostí. Spermarché je jednou z prvých udalostí v živote muža, ktorá vedie k pohlavnej dospelosti. Nastáva v období, keď sa práve začínajú vyvíjať sekundárne pohlavné znaky. Výskumníci mali problém určiť začiatok spermarché, pretože každý muž ho uvádza v inom období svojho života. Ďalšou metódou, ako určiť spermarché, je vyšetrenie vzoriek moču, aby sa zistila prítomnosť spermií. Prítomnosť spermií v moči sa označuje ako spermatúria.

## Obdobie výskytu
Výskum na túto tému sa líšil z vyššie uvedených dôvodov, ako aj pre zmeny v priemernom veku puberty, ktorý sa priemerne znižuje o tri mesiace za desaťročie. Výskum z roku 2010 prezentoval, že priemerný vek spermarché v Spojených štátoch bol 12 – 16 rokov života. V roku 2015 čínski výskumníci zistili, že priemerný vek spermarché v Číne bol 14 rokov života. Historické údaje z krajín vrátane Nigérie a Spojených štátov tiež navrhovali ako priemerný vek 14 rokov života. 

### Ako funkcia predčasnej puberty
Začiatok puberty u chlapcov pred dovŕšením 9 roka života sa z lekárskeho hľadiska považuje za abnormalitu a definuje sa ako predčasná puberta; výskum organickej aj ideopatickej predčasnej puberty u chlapcov popisuje začiatok puberty už v deviatich mesiacoch veku. Keďže semenarché vo všeobecnosti nastupuje počas puberty (niektoré výskumy v niektorých prípadoch naznačujú spermatogenézu na začiatku pubertálneho vývoja), je náročné určiť minimálny vek pre spermarché, ak nejaký vôbec existuje. Hoci chýba výskum pre túto tému, opisuje ejakuláciu u 6-ročných a starších chlapcov. Spermatogenéza typicky začína medzi 11. a 15. rokom života.

Záznam o najmladšom potvrdenom otcovi nebol definitívne zverejnený. V roku 1910 sa údajne 9-ročný chlapec v čínskom meste Amoj stal otcom dieťaťa, ktoré čakal s 8-ročným dievčaťom (títo rodičia sa tiež považujú za najmladších zaznamenaných rodičov vo vekovej kombinácii).

## Kontext
Rôzne štúdie skúmali okolnosti, za ktorých došlo k prvej ejakulácii. Najčastejšie k nej došlo prostredníctvom polúcie, pričom značný počet chlapcov zažil semenarché prostredníctvom masturbácie, čo je v tomto štádiu veľmi bežné. Menej často k prvej ejakulácii došlo počas pohlavného styku s partnerom.

## Referencie

## Pozri aj
*puberta
*adrenarché
*gonadarché
*polúcia (výron semena)
*telarché
*pubarché
*menarché

## Zdroj

Kategória:Ontogenéza človeka
Kategória:Muž
Nemecké represálie v rómskej osade v Tisovci

**Nemecké represálie v rómskej osade v [[Tisovec (okres Rimavská Sobota)|Tisovci]]** sa odohrali 21. novembra 1944.  Rómovia z osady Papiereň neodmietli pomoc domnelému partizánovi pri zamínovaní mostu cez rieku Rimava. Išlo však o provokatéra tisovského ortskomanda Hartmann. Osadu následne  obsadili nemeckí vojaci. 15 mužov si muselo vykopať hrob pod Hradovou a boli zastrelení. Ženy a deti boli odvezené a popravené 12. decembra 1944 v Kremničke. Celkovo bolo 48 obetí, prežila iba maloletá Ema Mušuková, ktorá sa schovala a pri razii v osade ju Nemci nenašli.

## Predohra
Tisovec sa pripojil k povstaniu 30. augusta. Muži narukovali do 17. pešieho práporu „Prvosienka“. Do Tisovca z Korytnice bola presťahovaná poľná vojenská nemocnica. V sedle Dielik sa nachádzal obranný úsek 2. taktickej skupiny. Nemci nasadili do útoku na tento úsek bojovú skupinu  SS Schäfer, prelomili obranu a 21. októbra obsadili Tisovec.

## Priebeh
Do rómskej osady Papiereň, prišiel 20. novembra večer „partizán“ a žiadal Rómov o pomoc pri zamínovaní mosta cez rieku Rimava. Tí súhlasili. Partizán bol provokatér tisovského ortskomanda Hartmann. V osadu okamžite spravili raziu nemeckí vojaci. Všetci osadníci boli vyhnaní z domov, iba malá Ema Mušuková sa schovala pod posteľ a ako jediná prežila. Muži boli odvedení  pod úpätie Hradovej, kde museli vykopať jamu a následne boli postrieľaní jednotka tisovského ortskomanda pod velením SS-obersturmführera Otta Mayera a jeho zástupcu SS-sturmscharführera Sprotteho. Miestni úradníci museli spísať oznam s menami popravených aj s dôvodom ich zaistenia a vyvesiť ho na dvere mestského domu. Ženy a deti z osady, ktoré strávili noc v mestskom dome, boli ráno odvezené do Banskej Bystrice a uväznené v pivnici tamojšej väznice. 12. decembra 1944 ich popravili v protitankovom zákope v Kremničke. 

Zoznam mužských obetí zastrelených pod Hradovou ako sú uvedené na miestnom pamätníku (pätnásty muž nebol identifikovaný):

Zoznam žien a detí zavraždených v Kremničke:

## Dohra
SS-obersturmführer Otto Mayer a SS-sturmscharführer Sprotte prišli o život 29. novembra 1944, keď ich osobné auto nabehlo na partizánsku mínu.

## Referencie

Kategória:1944 na Slovensku
Tisovec
Tisovec
Kategória:Tisovec (okres Rimavská Sobota)
Tisovec
Kategória:Rómovia na Slovensku
Mliekovod

náhľad|Mliekovody (6) znázornené bielou farbou na ilustrácii prierezu ženského prsníka
**Mliekovody** () sú kanáliky, ktoré vedú z lalokov mliečnej žľazy k bradavke. Mliečne žľazy produkujú u žien s laktáciou (dojčiacich žien) materské mlieko, ktoré sa mliekovodmi dostáva k bradavkám.

Počas obdobia, kedy matka dieťa dojčí, môže dôjsť k upchatiu mliekovodu. K tomu dochádza procesom hromadenia bunkovej drviny a zaschnutého mlieka. Materské mlieko potom neodteká smerom k bradavke, čo môže vyvolať zápal prsníka (*mastitídu*). Upchatý mliekovod sa môže prejaviť ako bolestivá modrina na prsníku, ďalšími symptómami potom môžu byť zvýšená teplota, zimnica, nevoľnosť či opuchnuté prsníky.

## Referencie

## Zdroj

Kategória:Prsník
Kategória:Endokrinný systém
Balzam na pery

náhľad|upright|Balzam na pery v typickom balení
**Balzam na pery** je kozmetický prípravok, ktorý sa používa na ochranu pier pred vysušovaním. Obsahuje okrem iného včelí vosk alebo karnaubský vosk, gáfor, cetylalkohol, lanolín a parafín. Regeneruje kožu pier, tvorí ju odolnú voči mrazu či suchým poveternostným podmienkam. Má zväčša tuhú konzistenciu v tyčinke, poháriku či tubičke. Pri aplikácii sa spoja s pokožkou a dodáva jej ochranné a výživné látky.

## Česko
**Jelení lůj** je chránené označenie pre balzamy na pery družstva Detecha z mesta Nové Město nad Metují v Česku. K výrobe sa namiesto jelenieho tuku používa hovädzí tuk. Základom balzamov je prírodný komplex triglyceridov mastných kyselín v zmesi s medicinálnou vazelínou a parafínami bez chemickej konzervácie. Preto ich môžu používať aj alergici a ekzematici.

Jelení lůj s placentou sa vyrába na základe receptúry zo 60. rokov 20. storočia. Do výrobku sa pridáva bravčový placentárny výťažok.

V roku 2008 sa vyrábalo okolo dvadsať druhov Jeleních lojov. V roku 2017 Detecha uviedla na trh množstvo ochutených Jeleních lojov bez minerálnych olejov, ktoré sú určené deťom od šiestich do dvanástich rokoch.

## Referencie

## Zdroj

Kategória:Kozmetika
Sveter

náhľad|Sivý sveter
**Sveter** () je druh odevu. Sveter býva najčastejšie pletený a používa se v chladnejšom období k zahaleniu hornej časti tela, čiže trupu a rúk. Sveter, ktorý zahaľuje aj krk, sa nazýva **rolák**. Svetre môžu byť jednofarebné či viacfarebné, so vzormi alebo bez vzorov. Používajú sa pre zateplenie tela, nie pre jeho ochranu pred vetrom a dažďom. Sveter môže byť buď pulóvrom (*pullover* – obliekaný cez hlavu), alebo rozopínacím kardiganom.

Sveter môže byť upletený z prírodných alebo umelých vlákien. Praním sa môže zraziť.

## História
Teplé pletené oblečenia používali už v starovekej Číne a Mezopotámii, najmä ako spodnú bielizeň a ponožky. V novoveku začali ľudia v Európe nosiť tenké pletené blúzky podobné dnešným svetrom.

Masového rozšírenia sa sveter dočkal až v 20. rokoch 20. storočia vďaka vynálezu pletacieho stroja na svetre. Sveter bol pôvodne iba mužským odevom, páni vo svetroch najmä športovali. Coco Chanel, módna vizionárka, však sveter sprístupnila aj dámam.

Od 30. rokov vzrastá obľuba domáceho pletenia a kvôli hospodárskej kríze a neskoršej druhej svetovej vojne sa táto záľuba stáva skôr nutnosťou. Po druhej svetovej vojne sa objavujú mnohé nové tkaniny a farby, na čo ľudia reagujú vyšším dopytom po svetroch.

V 80. a 90. rokoch sa stávajú módnymi staré obnosené svetre, v rovnakom období sa svetre stávajú skôr spoločenským odevom a ľudia si na šport obliekajú mikiny. Vďaka lacnejšej výrobe a pokročilejším technológiám je domáce pletenie opäť len záľubou.

## Referencie

## Zdroj

Kategória:Oblečenie
VSCO

**VSCO**, pôvodne známa ako **VSCO Cam**, je mobilná aplikácia pre zariadenia s operačným systémom iOS a Android. Bola vytvorená Joelom Florym a Gregom Lutzom. Aplikácia umožňuje používateľom zhotovovať fotografie a následne ich editovať pomocou obsiahnutých filtrov a editačných nástrojov.

## Použitie
Fotografie môžu byť zhotovené alebo importované z aplikácie fotoaparátu.  Používateľ má možnosť svoje fotografie editovať pomocou rôznych prítomných filtrov alebo pomocou sady nástrojov, ktorá umožňuje jemnejšie úpravy napríklad jasu, odtieňa pleti, farebného tónu, sýtosti, kontrastu, teploty farieb alebo expozície. Používatelia majú možnosť fotografie nahrať na svoj profil, kde k nim môžu pridať aj nadpisy alebo hashtagy.

## Referencie

## Zdroj

Kategória:Mobilné aplikácie
Kategória:Softvér pre Android
Kategória:Softvér pre iPhone OS
Becky (slang)

**Becky** je pejoratívny slangový výraz pre mladú ženu bielej pleti, ktorý sa používa v niektorých oblastiach popkultúry Spojených štátov. Tento termín sa začal spájať s „bielym dievčaťom, ktoré miluje Starbucks a UGG“; z tohto dôvodu sa „Becky“ často spája so slangovým výrazom „basic“, ktorý má mnoho podobných konotácií.

V roku 2019 vydavateľstvo slovníkov Merriam-Webster napísalo, že výraz „Becky“ „čoraz častejšie funguje ako prívlastok a používa sa najmä na označenie bielej ženy, ktorá nepozná svoje privilégiá ani predsudky“. Termín „Karen“ má podobný význam, ale spája sa so staršími ženami.

## Referencie

## Pozri aj
* Chad (slang)
* Karen (slang)
* Bye, Felicia
* Trixie (slang)

## Zdroj

Kategória:Slangové výrazy
Kategória:Anglické slová a frázy
PFL

**PFL** môže byť:

* Professional Fighters League, americká liga zmiešaných bojových umení
* Philippines Football League, najvyššia futbalová liga na Filipínach
* Polska Futbol Liga, liga amerického futbalu v Poľsku
Yverdon-Sport FC

**Yverdon-Sport FC** je švajčiarsky futbalový klub so sídlom v meste Yverdon-les-Bains. Tím pôsobí v druhej najvyššej národnej futbalovej súťaži Challenge League, v sezóne 2024/25 pôsobili vo Swiss Super League. Klub hrá svoje domáce zápasy na Stade Municipal s kapacitou 6 600 miest.

## História klubu
Pôvodný klub FC Yverdon vznikol v roku 1897. V roku 1948 sa po zlúčení tohto klubu s klubmi FC Concordia a White Star vznikol klub Yverdon-Sport FC. Prvý postup do najvyššej švajčiarskej ligy prišiel v roku 1993. Neskôr si postup vybojovali aj v rokoch 1995, 2005 a 2023 pričom iba dvakrát sa vyhli zostupu hneď v prvej sezóne v najvyššej lige a to v rokoch 1996 a 2024.

V roku 2017 po postupe z tretej do druhej ligy podpísali zmluvu s bývalým francúzskym reprezentanom Djibrilom Cissém.

V sezóne 2022/23 vyhrali druhú najvyššiu ligu a po 17 rokoch sa vrátili do najvyššej súťaže.

## Úspechy klubu
* **[[Challenge League]]**
** **Víťazi**: 1988/89, 1990/91, 1992/93, 1994/95, 2004/05, 2022/23
* **[[Swiss Cup]]**
** Druhé miesto: 2000/01

## Referencie

## Zdroj

Kategória:Švajčiarske futbalové kluby
Kategória:Futbalové kluby založené v 1898
Špión

**Špión** môže byť:

* osoba, pozri pod špionáž
* americký film z roku 2015, pozri Špión (film z roku 2015)
* americko-francúzsky film z roku 2013, pozri Špión (film z roku 2013)

## Pozri aj
* Agent
Dom Sărmadžieva

**Dom Sărmadžieva** (), v súčasnosti známa ako **Rezidencia tureckého veľvyslanectva** () je dom zo začiatku 20. storočia, ktorý sa nachádza v meste Sofia v Sofijskej oblasti v juhozápadnom Bulharsku.

Budova má pridelený štatút kultúrnej pamiatky národného významu.

## Iné názvy
Budova je známa aj ako **Dom doktora Sărmadžieva** (), alebo **Dom advokáta Sărmadžieva** ().

## Lokalita
Pohľad na prednú fasádu budovy|náhľad|vľavo
Dom Sărmadžieva sa nachádza v centrálnej časti mesta Sofia v rajóne Sredec na ulici „bulevard Car Osvoboditel“ (, doslova *bulvár cára Osloboditeľa*) č. 19 na križovatke s ulicou „Krakra“ ().

## Dejiny
Dom bol postavený v roku 1903 ako rodinný dom pre potreby doktora práv a diplomata Charalampiho Sărmadžieva. V roku 1908 zomrel advokát Sărmadžiev a o niečo neskôr aj jeho dcéra. Sărmadžievova manželka následne aj so štyrmi synmi žila v dome do roku 1914, keď ho prenajala predstaviteľstvu Osmanskej ríše. Predstaviteľstvo Osmanskej ríše budovu začalo využívať ako rezidenčné sídlo a napokon v roku 1916 budovu odkúpilo do svojho vlastníctva.

Do roku 1977, keď bola postavená nová budova tureckého veľvyslanectva na bulváre Levski, sa veľvyslanectvo nachádzalo práve v Sărmadžievovom dome. Po presťahovaní veľvyslanectva ostala majetkom Turecka a začala sa využívať ako rezidenčná budova.

V roku 1998 bol budove udelený štatút kultúrnej pamiatky národného významu.

V súčasnosti je budova stále majetkom tureckého veľvyslanectva a využíva sa ako rezidencia tureckého veľvyslanca. 

## Charakteristika
Budova je pokladaná za jeden z najkrajších obytných domov v Sofii postavených na začiatku 20. storočia.

Autorom stavby je viedenský architekt Friedrich Grünanger. Typovo sa stavba podobá sofijskému domu Jablanského, ktorý je taktiež Grünangerovým dielom. 

Dom bol postavený v novobarokovom slohu s prvkami neorenesancie a rokoka. Vyznačuje sa bohato zdobenými fasádami s ozdobnými balkónmi, rímsami, množstvom sochárskych elementov a polkruhovým frontónom na prednej fasáde.

## Štatút a dôvod pamiatkovej ochrany
Kategória: kultúrna pamiatka národného významu

Rok vyhlásenia: 1998

Dôvod pamiatkovej ochrany: architektonicko-staviteľská a umelecká hodnota budovy

## Galéria

Turkish-Ambassador-residence-in-Sofia.JPG|celkový pohľad na budovu z juhu
SarmadzhievHouse-Sofia01.jpg|pohľad na západnú fasádu budovy
SarmadzhievHouse-Sofia08.jpg|pohľad na členitú časť východnej fasády
SarmadzhievHouse-Sofia03.jpg|detailný pohľad na frontón v prednej fasáde budovy
SarmadzhievHouse-Sofia04.jpg|detailný pohľad na balkón a okná v prednej fasáde budovy
SarmadzhievHouse-Sofia05.jpg|detailný pohľad na ozdobný reliéf nad jedným z okien v prednej fasáde budovy


## Referencie

## Iné projekty

Kategória:Stavby v Sofii
Kategória:Domy v Sofii
Kategória:Kultúrne pamiatky v Bulharsku
Kategória:Architektúra z 1903
Kategória:Novobarokové stavby v Bulharsku
Kategória:Novorenesančné stavby v Bulharsku